Държавен вестник, бр. 60, 2016 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  60
обществени поръчки, одобрени с Решение 
С(2013) 9527 от 19 декември 2013 г. на Евро-
пейската комисия.
(11) Преди издаването на заповедта по 
ал. 9 РА трябва да осигури възможност полз-
вателят на помощта да представи в разумен 
срок, който не може да бъде по-кратък от 
две седмици, своите писмени възражения по 
основателността и размера на финансовата 
корекция и при необходимост да приложи 
доказателства.
(12) Заповедта по ал. 9 се издава в едноме-
сечен срок от предоставянето на възражени-
ята по ал. 11, като в мотивите є се обсъждат 
представените от ползвателя доказателства и 
направените от него възражения.
(13) Заповедта по ал. 9 може да се оспорва 
пред съд по реда на Административнопроце-
суалния кодекс, като при съдебното оспор-
ване се прилагат съответно разпоредбите на 
чл. 27, ал. 5, 6 и 7 от Закона за управление 
на средствата от Европейските структурни и 
инвестиционни фондове.
(14) При условията и на основанията по 
чл. 99 от Административнопроцесуалния ко-
декс размерът на определената със заповедта 
по ал. 9 финансова корекция може да бъде 
увеличен от изпълнителния директор на РА и 
по предложение на сертифициращ или одитен 
орган. За възобновяването на производството 
се прилагат съответно сроковете и редът по 
глава седма от Административнопроцесуал-
ния кодекс.
(15) След окончателното плащане по про-
екта неизвършените финансови корекции са 
публично вземане съгласно чл. 162, ал. 2, т. 8 от 
Данъчно-осигурителния процесуален кодекс.
Чл. 51. (1) В случай, когато към заявлени-
ето за подпомагане е бил представен проект, 
изработен във фаза „Технически проект“ или 
„Работен проект“ и по тях настъпят промени, 
ползвателят представя за съгласуване в РА 
коригирания „Технически проект“ или „Ра-
ботен проект“ и придружаващи промяната 
документи в срок не по-късно от 4 месеца 
преди подаване на заявка за междинно или 
окончателно плащане. 
(2) Разплащателна агенция преценява 
обосноваността на заявените разходи на пред-
ставените по ал. 1 „Технически проект“ или 
„Работен проект“ чрез съпоставяне с рефе-
рентни разходи и/или сравняване на оферти 
съгласно чл. 29.
(3) При нередовност или липса на доку-
менти, както и при необходимост от пре-
доставяне на допълнителни документи при 
непълнота и неяснота на заявените данни и 
посочените факти в представения за съгла-
суване в РА коригиран „Технически проект“ 
или „Работен проект“, както и с цел да се 
удостовери верността на заявените данни  
и/или документи, РА изисква от ползвателя 
да представи допълнителни данни и/или доку-
менти. Ползвателят представя изисканите му 
данни и/или документи в срок до 10 работни 
дни от уведомяването.
(4) В срок до 1 месец от подаването на ис-
кането за съгласуване на промяната по ал. 1, 
а когато са изискани допълнителни данни  
и/или документи по ал. 3, в срок до 14 дни от 
изтичане на срока за предоставянето им РА 
съгласува или отказва да съгласува исканата 
промяна и уведомява писмено ползвателя 
за мотивите за отхвърлянето на искането за 
промяна.
Чл. 52. (1) Ползвателят може да подаде 
искане за изменение и/или допълнение на 
договора за предоставяне на финансова по-
мощ в РА, като към искането се прилагат 
доказателствата, необходими за преценката 
на основателността на искането.
(2) Не се допуска изменение и/или до-
пълнение на договора за предоставяне на 
финансова помощ, което:
1. засяга основната цел на дейността и/или 
променя предназначението на инвестицията 
съгласно одобрения проект;
2. води до несъответствие с целите, дей-
ностите, изискванията и критериите за под-
бор, с изключение на критериите за брой 
население, което ще се възползва от услугата 
и, нивото на безработицата, определени в 
тази наредба и договора за предоставяне на 
финансова помощ;
3. води до увеличение на стойността на 
договорената финансова помощ, включително 
и след последващо намаляване на първона-
чално определената стойност на одобрената 
финансова помощ;
4. засяга части от инвестицията, за които 
е било извършено междинно плащане.
(3) При нередовност или липса на докумен-
ти, както и при необходимост от предоставяне 
на допълнителни документи при непълнота 
и неяснота на заявените данни и посочените 
факти в искането за изменение на договора, 
както и с цел да се удостовери верността на 
заявените данни, РА изисква от ползвателя да 
представи допълнителни данни и/или доку-
менти. Ползвателят представя изисканите му 
данни и/или документи в срок до 10 работни 
дни от уведомяването.
(4) В срок до един месец от подаването 
на искането по ал. 1, а когато са изискани 
документи и/или информация по ал. 3, в срок 
до 14 дни от изтичане на срока за представя-
нето им РА отхвърля или приема искането и 
уведомява писмено ползвателя за мотивите 
за отхвърлянето на искането или го кани в 
срок до 10 календарни дни от получаването 
на уведомлението да се яви за сключване на 
допълнително споразумение към договора. 
Когато ползвателят или упълномощено въз 
основа на изрично и нотариално завере-